**Taaleri Oyj** (vuoteen 2016 **Taaleritehdas Oyj**) on suomalainen Helsingin pörssiin listattu pääomarahastoyhtiö. Taaleri-konserniin kuuluu kaksi raportoivaa liiketoimintasegmenttiä: Pääomarahastot ja Strategiset sijoitukset (Vakuutusosakeyhtiö Garantia). Vuonna 2021 konsernilla oli hallinnoitavia varoja noin 2,2 miljardin euron edestä.

Historia
--------

### Taaleritehdas (2007–2015)

Taaleritehdas perustettiin vuonna 2007, ja se listautui Helsingin pörssin First North -kauppapaikalle alkuvuodesta 2013. Listautumisen yhteydessä yhtiö järjesti suunnatun annin, jonka myötä sen omistajakunta laajeni 400:lla.

Alkuvuonna 2015 Taaleritehdas osti vakuutusyhtiö Garantian 60 miljoonalla eurolla. Konserni siirtyi samana vuonna pörssiyhtiöiden IFRS-kirjanpitoon.

### Taaleri (2016–)

Tammikuussa 2016 Taaleritehtaan nimi lyhennettiin Taaleriksi. Yhtiön kaksi osakesarjaa yhdistettiin. Taalerin hallinnoima pääomarahasto myi Biotehdas-ketjun Gasumille. Biotehdas koostuu biokaasulaitoksista Huittisissa, Kuopiossa, Oulussa, Honkajoella ja Riihimäellä. Keväällä Taaleri -konsernin alaisuudessa oleva Taaleri Sijoitus Oy myi osuutensa Finsilvasta Eteralle 48 miljoonalla eurolla. Finsilva omistaa 130 000 hehtaaria metsää Keski-Suomessa ja Pirkanmaalla. Huhtikuussa Taaleri siirtyi First North -markkinapaikalta Helsingin pörssin päälistalle, jossa se sijoittui keskisuurten yhtiöiden joukkoon. Kesäkuussa Taaleri kertoi perustavansa uuden energiayhtiön, Taaleri Energia Oy:n. Vuoden lopussa Taalerilla oli noin 2 700 osakkeenomistajaa.

Marraskuussa 2017 Taaleri tiedotti sijoittavansa Serbian suurimpaan tuulivoimahankkeeseen yhden maailman merkittävimmistä uusiutuvan energian sijoittajista, Masdarin, kanssa. Investoinnin kokonaisarvon arvioidaan olevan noin 300 miljoonaa euroa.

Maaliskuussa 2021 Aktia-pankki kertoi ostavansa Taalerilta sen varainhoitoliiketoiminnan 120 miljoonalla eurolla. Samalla yritykset aloittivat yhteistyön ja Aktiasta tuli Taalerin vaihtoehtoisten sijoitustuotteiden jakelija Suomessa. Lisäksi Taaleri osti Aktia Rahastoyhtiöltä ja Aktialta Erikoissijoitusrahasto Aktia Toimitilakiinteistöt -rahaston salkunhoidon ja Aktia Infra I Ky -rahaston.

Organisaatio
------------

Taalerin toimitusjohtaja on Peter Ramsay.

### Omistajat

Taalerin osake on noteerattu Helsingin pörssin päälistalla. Yhtiöllä oli vuonna 2022 noin 9 600 osakkeenomistajaa.

Taaleri Oyj:n viisi suurinta osakkeenomistajaa toukokuussa 2022 olivat:

1. Veikko Laine Oy
2. Oy Hermitage Ab
3. Juhani Elomaa
4. Karri Haaparinne
5. Vakuutusosakeyhtiö Henki-Fennia

### Liiketoiminta

Taalerin pääomarahastot ovat keskittyneet uusiutuvaan energiaan, kiinteistöliiketoimintaan ja bioteollisuuteen.

Vuonna 2022 Taalerin liiketoiminta oli jakautunut kahteen raportoivaan segmenttiin: 

* Pääomarahastot
	+ uusiutuvan energian liiketoiminnot, Taaleri Energia
	+ kiinteistöliiketoiminnot, Taaleri Kiinteistöt ja
	+ bioteollisuusliiketoiminnot, Taaleri Bioteollisuus
* Strategiset sijoitukset -segmenttiin kuuluu Vakuutusosakeyhtiö Garantia.

Lisäksi ryhmään Muut kuuluivat:

* konsernin ei-strategiset sijoitukset,
* Taaleri Kapitaali ja
* liiketoimintasegmenttien ulkopuolelle jäävät konsernitoiminnot

Lähteet
-------

1. 1 2 3 4 5 6 7  Taalerin vuosikertomus 2021 (PDF) *taaleri.com*. Taaleri Oyj. Viitattu 30.6.2022.
2. ↑  Johtoryhmä *taaleri.com*. Taaleri. Viitattu 30.6.2022.
3. ↑  Hallitus, valiokunnat ja nimitystoimikunta *taaleri.com*. Taaleri. Viitattu 30.6.2022.
4. 1 2  Noora Penttinen: Taaleritehdas on nyt Taaleri *Kauppalehti*. Viitattu 5.7.2022.
5. 1 2 3 4  Liiketoiminta taaleri.com. Viitattu 30.6.2022.
6. ↑  http://www.taaleritehdas.fi/fi/news/taaleritehdas-hakeutuu-porssin-paamarkkinapaikalle.html
7. ↑
8. ↑  Anna-Mari Hänninen: Taaleritehdas myy Biotehdas-ketjun Gasumille – odottaa positiivista tulosvaikutusta *Kauppalehti*.
9. ↑  Taaleri saa Finsilvan viidenneksestä 48 miljoonaa euroa *Maaseudun Tulevaisuus*. Viitattu 5.7.2022.
10. 1 2
11. ↑  Talouselämä: Taaleri perustaa energiayhtiön - tavoittelee miljardipottia *Talouselämä*. Viitattu 30.6.2022.
12. ↑   (Arkistoitu – Internet Archive)
13. 1 2  Henrik Wacker: Aktia ostaa Taalerin varainhoitoliiketoiminnan – Kaupan velaton hinta on 120 miljoonaa euroa *Talouselämä*. Viitattu 30.6.2022.
14. ↑  Startel: Aktia ostaa Taalerin varainhoidon 120 miljoonalla eurolla *Ilta-Sanomat*.  10.3.2021. Viitattu 30.6.2022.
15. ↑  Johtoryhmä *taaleri.com*. Taaleri. Viitattu 5.7.2022.
16. 1 2  Suurimmat osakkeenomistajat *taaleri.com*. Taaleri Oyj. Viitattu 30.6.2022.
17. ↑  Uusiutuvan energian asiantuntija *taalerienergia.com*. Taaleri. Viitattu 5.7.2022.
18. ↑  Vastuullista kiinteistö­sijoittamista *taalerikiinteistot.com*. Taaleri. Viitattu 5.7.2022.
19. ↑  Bioteollisuuden asiantuntija *taaleribioteollisuus.com/*. Taaleri. Viitattu 5.7.2022.

Aiheesta muualla
----------------

* Taaleri